钦定古今图书集成/理学汇编/学行典/第210卷 > 吴梦赐
## 钦定古今图书集成/理学汇编/学行典/第210卷 > 吴梦赐

按《归安县志》：“吴梦赐，字允兆，归安人。兄弟五人，赐其
季也。高节尚义，尢敦孝友。父没，母为析产，赐推让诸
昆，郡丞某常征仲兄文，不应，丞衔之。曾有诬叔兄杀
人者，知丞故憾仲，词连仲名。丞下令捕仲急，赐百计
脱之，俾仲赴南雍试。丞恚甚，计收其挐。捕者至母所，
母大惊，赐闻，踉跄诣母前曰：‘杀人者我，非仲也’。挺身”
出见丞。后丞以他事诸生，啧有繁言，始释然。母春秋
高，孝养备至。母卒后，始与四方名公游，遇大事辄有
所建白，义形于色，时论伟之。终以诗酒肥遁，远近重
其名。所著有《北海集》行世。